Zápisnica
zo zasadnutia dňa 10. októbra 2018

Prítomní:
Ing. Peter Hrapko, predseda komisie 
Ing. Anna Reinerová, podpredseda komisie
Mgr. Eva Franková, člen komisie
Mgr. Martin Pener, člen komisie
Mgr. Igor Adamec, člen komisie

Neprítomní:
Ing. arch. Lucia Štasselová, člen komisie
PhDr. Helena Vrábliková, člen komisie

Hostia:
- prezenčná listina

Program
1. Otvorenie 
2. Aktivity  2019 - seniori
3. Návrh  na 2. zmenu rozpočtu mestskej časti Bratislava - Ružinov na rok 2018
4. Rôzne

K bodu č. 2
Aktivity 2019 - seniori

Materiál predložila Mgr. Henrieta Valková, vedúca Odboru sociálnych vecí. 
Komisia odsúhlasila tieto navrhované aktivity na rok 2019:
február - Termálne kúpele Veľký Meder
marec - Židovské múzeum, Židovská ulica v Bratislave
apríl - Banská Štiavnica
máj - Červený kameň/zámok, Smolenice
jún - Kreměříž UNESCO (zámok, záhrady)
september - Carnuntum, archeologický park (Rímske mesto)
október - Buchlovice, Milotice
november - Termálne kúpele Buk
december - Vianočná Viedeň (historické centrum)

K bodu č. 3
Návrh  na 2. zmenu rozpočtu mestskej časti Bratislava - Ružinov na rok 2018

Materiál predložila Ing. Alena Lehotayová, vedúca Odboru ekonomického.
Rozpočet mestskej časti Bratislava - Ružinov na rok 2018 bol schválený miestnym zastupiteľstvom
uznesením č. 572/XXXIV/2018 dňa 13. 2. 2018. V súlade s § 14 zákona č. 583/2004 Z. z. o rozpočtových pravidlách územnej samosprávy v znení neskorších predpisov bol predložený návrh na 1. zmenu rozpočtu dňa 26. 6. 2018, ktorý bol odsúhlasený miestnym zastupiteľstvom uznesením č. 626/XXXVIII/2018. Miestne zastupiteľstvo dňa 14. 8. 2018 prijalo uznesenie č. 653/XL/2018 zapojenie finančných prostriedkov z rezervného fondu a následne zapojenie do kapitálových výdavkov vo výške 25 tis. €. Súčasný vývoj rozpočtového hospodárenia si však vyžaduje úpravu niektorých príjmových a výdavkových položiek. V súlade s § 14 zákona č. 583/2004 Z. z. o rozpočtových pravidlách územnej samosprávy v znení neskorších predpisov predkladáme návrh na 2. zmenu rozpočtu mestskej časti Bratislava - Ružinov na rok 2018.
Predkladaný návrh 2. zmeny rozpočtu mestskej časti Bratislava - Ružinov na rok 2018 je vypracovaný podľa očakávania rozpočtových príjmov a výdavkov – stav k 31. 8. 2018. Rozpočet plne rešpektuje platnú legislatívu upravujúcu rozpočtové pravidlá územnej samosprávy a celková bilancia jeho príjmov a výdavkov zostáva vyrovnaná. 

Kľúčové faktory odrážajúce sa v predkladanom návrhu na zmenu rozpočtu:
v príjmovej časti
- príjem z vyplatenia dividend v Prvej ružinovskej spoločnosti, a. s.
- zmena decentralizačných dotácií na školy, služby v sociálnych zariadeniach, ohlasovni, matriky sa odráža aj vo výdavkovej časti
- dotácia z Dobrovoľníckeho požiarneho zboru je zapojená aj vo výdavkovej časti
- navýšenie príjmu náhrad za výrub stromov - podľa skutočnosti k 31. 8. 2018
vo výdavkovej časti
- výdavky v kapitole verejnej správy sú ovplyvnené lepším vysúťažením projektu GDPR
- navýšenie v nákupe softvér
- prenájom GIS
- dočasnej PN
- zníženie v položke Fond údržby a opráv v nájomných bytoch
- navýšenie v transferoch za preplatky za energie z minulého roka pre MŠ, ZŠ
- navýšenie transferu na prenesený výkon štátnej správy pre ZŠ
- navýšenie v transferoch pre školské družiny a stravné
- úprava dotácie z MPSVaR na rok 2018
Upravený rozpočet na rok 2018 v celkovej výške 39 470 535 € sa v príjmovej aj vo výdavkovej časti navrhovanou zmenou upravuje na 39 607 372 €, pričom bilančná rovnováha príjmov a výdavkov zostáva zachovaná.
Predpokladané celkové príjmy v návrhu 2. zmeny rozpočtu roka 2018 sú rozpočtované vo výške            39 607 372 €, čo oproti schválenému rozpočtu predstavuje nárast o 136 837 €.
Úprava v bežných príjmoch sa týka predovšetkým položiek:
- príjem dividend vo výške 41 tis. €
- príjem z minuloročného vyúčtovania energií ŠJ MŠ, ZŠ v sume 54 tis. €
- navýšeného príjmu z náhrad za výrub stromov o 10,5 tis. € skutočnosť k 15. 9. 2018
- navýšenie decentralizačnej dotácie pre výkon matriky o 9 tis. €
- navýšenie decentralizačnej dotácie pre školy v sume 52 tis. €
- pokles dotácie z MPSVaR pre sociálne zariadenia o 35 tis. €
- príjem dotácie z Dobrovoľníckeho požiarneho zboru vo výške 5 tis. €
Predpokladané celkové výdavky v návrhu 2. zmeny rozpočtu roka 2018 sú rozpočtované v rovnakej výške ako celkové príjmy, teda 39 607 372 €.
Zmena rozpočtu výdavkov mestskej časti oproti upravenému rozpočtu na rok 2018 je navrhovaná nasledovne: - zvýšenie bežných výdavkov o 136 837 €

Uznesenie:
KSSl berie predložený materiál na vedomie.

Hlasovanie: 5 prítomní, 5 za, 0 proti, 0 sa zdržalo

Predseda komisie: Peter Hrapko, v.r.
Zapísala: Monika Repášová